|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода – 11.11. – 17.11.2024 г. (46-та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 135 случая на заразни заболявания, от които:

1. Грип и остри респираторни заболявания (ОРЗ) - 96 случая.

Общата заболяемост от грип и ОРЗ за областта е 135,67 %оо на 10000 души.

 Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 22 | 33 | 15 | 24 | 2 | 96 | 135,67 %оо |

1. Въздушно-капкови инфекции - 35 случая: варицела и скарлатина;
2. Няма регистрирани случаи на коклюш и морбили;
3. Чревни инфекции - 3 случая на колиентерит;
4. Инфекции с множествен механизъм на предаване - 1 случай на ХИВ.
5. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Извършени са 100 проверки: за спазване на противоепидемичния режим на работа са проверени 9 отделения към МБАЛ и 66 лечебни заведения за извънболнична помощ, 11 от тях са проверени и за дейността им по имунопрофилактика; 7 текущи проверки - 4 ДГ, 1 здравен кабинет към ДГ, 1 ДСХ, 1 здравен кабинет към ДСХ; тематична проверка за контрол на извършваната дезинфекция в детските заведения на гр. Добрич - 4 ДГ, проверка предписание - 1 ДГ, насочена по документи - 1 ДГ, здравни изисквания - 1 лечебно заведение за извънболнична помощ.

Епидемиологичните проучвания на регистрирани заразни болести са 39 бр.

Лабораторен контрол на противоепидемичния режим в лечебни заведения, детски и социални заведения - общо 475 бр. проби с 9 положителни резултати, както следва:

* 318 бр. проби околна среда без положителни резултати;
* 175 бр. микробиологични проби с 9 положителни резултати;

**През** **консултативния кабинет по СПИН /КАБКИС/** е преминало 1 лице.

**ДИРЕКЦИЯ „МЕДИЦИНСКИ ДЕЙНОСТИ”**

Изпратени документи в Изпълнителна агенция „Медицински надзор“ документи за промяна в обстоятелствата на 1 лечебно заведение за извънболнична помощ.

Постъпили и обработени 10 бр. съобщения за смърт от лечебни заведения.

За периода в Регионалната картотека на медицинските експертизи (РКМЕ) са приети и обработени 14 бр. жалби против експертни решения. Обжалени болнични листи - 4 бр. За периода са приети и обработени 259 бр. заявления – декларация за освидетелстване и преосвидетелстване. Дигитализирани са в Информационната система за контрол на медицинските експертизи 253 бр. медицински експертни досиета.

Проверени и предоставени за разглеждане от Териториалното поделение на националния осигурителен институт – гр. Добрич – 120 бр. експертни решения издадени от ТЕЛК. Приети МЕД от НОИ гр. Добрич - 0 бр.

Приети медицински експертни досиета от ТЕЛК – 218 бр., от НЕЛК – 7 бр.

Прибрани медицински експертни досиета за съхранение в картотеката – 310 бр.

Подадени са 5 бр. заявления от лица за издаване на заверен препис от експертно решение. Изпратени са 4 бр. писма до граждани за непълнота в изпратените документи. Извършени справки по телефона и в РКМЕ на граждани относно въпроси свързани с медицинската експертиза - 1328 бр. Изготвени преписки за работодатели и др. заинтересовани страни – 89 бр.

Изготвени писма за преосвидетелстване м. април 2025-227 бр.

Извършени са 4 проверки по Наредба №3/2019 г. за м. октомври 2024 г. в МБАЛ-Балчик, МБАЛ-Каварна и МБАЛ-Добрич. Проверка по писмо на МЗ № 03-1053/06.11.2024 г. в МБАЛ-Балчик по изпълнение на договор сключен с МЗ за поддържане на готовност за оказване на медицинска помощ през периода на обявена извънредна епидемична обстановка поради епидемично разпространение на COVID-19, чрез гарантиране провеждането на кислородолечение на всички нуждаещи се пациенти.

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** Проведени са **2** експертни съвета при РЗИ-Добрич. Разгледани са 21 проектни документации, издадени са 12 здравни заключения и 9 становища по процедурите на ЗООС. Извършени са **6** проверки на обекти с обществено предназначение (ООП) в процедура по регистрация, вкл. и по предписания, издадени са **2** предписания. Регистриран е 1 ООП.

През периода са извършени общо **79** проверки по текущия здравен контрол в обекти с обществено предназначение, проконтролирани са **6** стоки със значение за здравето – бутилирани води. Реализирани насочени проверки **86**: **62** от тях са извършени във връзка с контрола по тютюнопушенето и продажбата на алкохол; **11** - контрол върху ДДД-мероприятията; **2** – по изпълнение на предписание и заповед; **2** – насочени по постъпили сигнали; **2** – проверени ЛЗК; **3** – по тематична проверка за контрол на извършваната дезинфекция в детските заведения на гр. Добрич; **4** проверки в детски градини/училища във връзка с измерване фактори на средата (микроклимат, осветление, шум).

**Лабораторен контрол:**

Питейни води: физико-химичен и микробилогичен контрол: **12 бр.** проби – от тях **6 бр.** не съответстват на нормативните изисквания (3 проби са нестандартни по показател „нитрати“; 1 – по показател „Колиформи“; 2 – по показатели „нитрати“ и „Колиформи“).

Във връзка с насочен здравен контрол са изследвани по физико-химични и микробиологични показатели **7 бр.** проби, които са стандартни.

Минерална вода: не са пробонабирани.

Води за къпане: не са пробонабирани.

Козметични продукти: не са пробонабирани.

Биоциди и дезинфекционни разтвори: не са пробонабирани.

Физични фактори на средата: измервания на физични фактори в детски заведения: микроклимат – **4 бр.** обекта – **14 бр.** проби с **54 бр.** измервания, осветление - **4 бр.** обекта – **48 бр.** измервания, шум – **1** обект с **8 бр.** измервания, от тях в **1** обект – **18 бр.** измервания на осветеност не отговарят на нормативните изисквания.

Във връзка с насочен здравен контрол: измерване на шум (проникващ шум в жилище и в зона за обществен и индивидуален отдих) в **1** обект ЛИШ – **4 бр.** измервания на шум, от които **1** – не съответства на допустимите норми.

По отношение на констатираните отклонения от здравните норми са предприети следните **административно-наказателни мерки:**

- издадени са **3** предписания за провеждане на задължителни хигиенни мерки;

- съставени са общо **2** акта за установени административни нарушения на физически лица.

**Дейности по профилактика на болестите и промоция на здравето (ПБПЗ):**

Проведени са **11** лекции и **6** обучения с обхванати **363** лица в детски и учебни заведения на територията на гр. Добрич. Дейностите са по Национална програма за профилактика на хроничните незаразни болести, Национална програма за подобряване на детското и майчино здраве 2021 – 2030 г., Националната програма за превенция и контрол на ХИВ и СПИ 2021-2025 г. и Националната стратегия на Република България за равенство, приобщаване и участие на ромите (НСРБРПУР) 2021-2030 г. Предоставени са **257** бр. здравно-образователни материали, **60** бр. презервативи. Оказани са **11** методични дейности на **19** лица (медицински специалисти, педагози и здравни медиатори).

Извършено е изследване съдържанието на въглероден монооксид и карбоксихемоглобин в издишан въздух на **16** активни и пасивни пушача с апарат Smoker lyzer.

Във връзка с дейности по профилактика на наркоманиите е проведена **1** лекция с **27** лица.

Издаден е информационен бюлетин по повод **«21 ноември – международен ден без тютюнопушене».**

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **11.11. – 17.11.2024 г.** по чл. 56 от Закона за здравето са извършени **62** проверки в **62** обекта (62 други закрити обществени места по смисъла на § 1а от допълнителните разпоредби на Закона за здравето). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

